Žaslių geležinkelio katastrofa

Žaslių geležinkelio katastrofa – 1975 m. balandžio 4 d. ties Žaslių geležinkelio stotimi įvykusi traukinio „Vilnius–Kaunas“ avarija. Avarija įvyko 17:35 vietos laiku stoties rytiniame ruože. Kartu su 1945 m. Vilniaus geležinkelio katastrofa, Žaslių nelaimė yra viena didžiausių traukinių katastrofa Lietuvoje.

1998 m. rugpjūčio mėn. toje pačioje vietoje avariją patyrė maršrutu „Vilnius–Klaipėda“ važiavęs „Baltijos“ keleivinis traukinys. Lūžus vieno vagono ašiai, nuo bėgių nuriedėjo 7 traukinio vagonai, keleiviai nenukentėjo.

 Avarijos aplinkybės 

Dyzelinis traukinys „Vilnius–Kaunas“ iš Vilniaus geležinkelio stoties išvažiavo apie 16.30 val. Traukinys buvo D1 serijos, pagamintas Vengrijos gamykloje „Ganz-MAVAG“.Beieškant tūkstančio žuvusiųjų: Žaslių katastrofa kaip miesto legenda (I). 2025-05-03, Bernardinai.lt (tikrinta 2025-06-04). Buvo penktadienis, Atvelykis, namo važiavo daug studentų. Važiuodamas 70 km/h greičiu (Žasliuose neturėjo sustoti), traukinys atsitrenkė į prekinio traukinio cisterną su degalais, kuri buvo per daug išsikišusi iš šalutinio kelio. Pirmasis vagonas, kuriame buvo mašinistas, apvirto, antrasis nuriedėjo nuo bėgių krisdamas ant pirmojo ir abu užsidegė. Trečiasis vagonas įstrigo tarp cisternos ir griovio, ketvirtasis irgi nuriedėjo nuo bėgių. Kilo didelis gaisras.Prieš 49 metus įvyko viena didžiausių geležinkelio katastrofų Lietuvoje: sužeista apie 200 žmonių. 2024-05-22, Madeinvilnius.lt (tikrinta 2024-11-02). Ypač nukentėjo žmonės, vilkėję sintetinius rūbus. Vien į Kaišiadorių centrinę ligoninę per pirmąją valandą po gaisro buvo atvežta apie 80 apdegusių žmonių. Trečiasis vagonas sudegė visiškai, žuvo visi ten buvę keleiviai. Manoma, kad katastrofoje žuvo 20 žmonių.

 Valdžios reakcija 

Pirmasis oficialus pranešimas apie tragišką įvykį spaudoje buvo paskelbtas nedidelėje LTSR Ministrų Tarybos žinutėje po poros dienų – balandžio 6 d. „Tiesos“ dienraštyje:Oficialus pranešimas „Tiesoje“, 1975 m. balandžio 6 d., nr. 81 (9720)

LTSR Aukščiausiojo Teismo baudžiamųjų bylų kolegija po dešimties dienų posėdžiavimo avarijos kaltininkais pripažino dispečerį ir kelio meistrą. Nors dispečeris savo kaltės nepripažino, buvo nuteistas 13 metų, o meistras – 3 metus kalėti.Mirties traukinys „Vilnius–Kaunas“. Kauno diena, 2010 m. balandžio 4 d.

 Atminimas 

1975 m. prie pat geležinkelio pastatytas koplytstulpis aukoms atminti. 1991 m. rugpjūčio 31 d. Žaslių geležinkelio stotyje atidengtas ir pašventintas paminklas žuvusiems traukinio katastrofoje atminti. 2004 m. rugpjūčio 28 d. AB „Lietuvos geležinkeliai“ pastatė kryžių 1975 m. aukoms atminti.

 Šaltiniai 

Kategorija:Žasliai
Kategorija:Lietuvos geležinkelių katastrofos